POROČILO KOMISIJE EVROPSKEMU PARLAMENTU IN SVETU SEDMO FINANČNO POROČILO KOMISIJE EVROPSKEMU PARLAMENTU IN SVETU o EVROPSKEM KMETIJSKEM JAMSTVENEM SKLADU PRORAČUNSKO LETO 2013 /* COM/2014/0561 final */





KAZALO 1........... PRORAČUNSKI POSTOPEK.. 3 2........... STANJE GOTOVINE IN UPRAVLJANJE ODOBRITEV.. 6 3........... IZVRŠEVANJE PRORAČUNA EKJS ZA LETO 2013. 8 4........... PRIPOMBE K IZVRŠEVANJU PRORAČUNA EKJS ZA LETO 2013. 9 5........... IZVRŠEVANJE NAMENSKIH PREJEMKOV.. 11 6........... RAZČLENITEV PO VRSTAH ODHODKOV.. 12 Priloga 1 Priloga 2 Priloga 3 Priloga 4-I Priloga 4-II Priloga 5 Priloga 6 || Proračunski postopek za odobritve EKJS za leto 2013 Delež proračuna EKJS v proračunu EU za obdobje 2007–2013 Analiza izvrševanja proračuna EKJS – proračunsko leto 2013 Analiza izvrševanja proračuna EKJS – proračunsko leto 2013. Namenski prejemki. C4 Analiza izvrševanja proračuna EKJS – proračunsko leto 2013. Namenski prejemki. C5 Izvrševanje proračuna EKJS po členih in državah članicah – proračunsko leto 2013 Razvoj razčlenitve odhodkov EKJS v proračunskih letih 2007–2013 Opomba: temu poročilu je priložen podroben delovni dokument Komisije. Celotno besedilo tega delovnega dokumenta (v angleščini) in priložene razpredelnice (v angleščini) bodo na voljo tudi na spletišču Europa, in sicer na spletni strani GD za kmetijstvo (http://ec.europa.eu/agriculture/cap-funding/financial-reports/eagf/index_en.htm). 1. PRORAČUNSKI POSTOPEK[1] 1.1. Proračunski postopek za leto 2013 Veji proračunskega organa (Svet in Evropski parlament) se na podlagi prvotnega predloga proračuna za leto 2013, vključno s povezanim pisnim predlogom spremembe, nista mogli dogovoriti o skupnem stališču glede splošnega proračuna Evropske unije za leto 2013 v skladu z odstavki od 4 do 7 člena 314 PDEU. Zaradi tega je Komisija 23. novembra 2012 v želji, da bi obe veji prišli do dogovora, predložila nov predlog proračuna za leto 2013 v skladu s členom 314(8) PDEU. Proračun za leto 2013 je bil sprejet ob upoštevanju kompromisa, ki sta ga Evropski parlament in Svet dosegla v zvezi z več elementi. 1.2. Prvotni predlog proračuna za leto 2013 in pisni predlog spremembe št. 1/2013 Komisija je prvotni predlog proračuna za leto 2013 sprejela in ga 15. aprila 2012 predložila proračunskemu organu. Predlagane odobritve za prevzem obveznosti za Evropski kmetijski jamstveni sklad (EKJS) iz razdelka 2 finančnega okvira za obdobje 2007–2013 so skupaj znašale 44 130,3 milijona EUR. Svet in Evropski parlament sta 25. julija 2012 oziroma 23. oktobra 2012 sprejela stališče o prvotnem predlogu proračuna za leto 2013 in znižala odobritve za prevzem obveznosti za EKJS za 335 milijonov EUR oziroma 43,8 milijona EUR. Komisija je 19. oktobra 2012 sprejela pisni predlog spremembe št. 1 za predlog proračuna za leto 2013, v katerem so bile zahteve za odobritve za prevzem obveznosti za EKJS za 29,8 milijona EUR nižje kot v prvotnem predlogu proračuna. 1.3. Sprejetje proračuna za leto 2013 Komisija je 23. novembra 2012 predložila nov predlog proračuna za leto 2013, v katerem so bile zahteve za odobritve za prevzem obveznosti za EKJS določene na 44 056,5 milijona EUR. Po predstavitvi novega predloga proračuna za leto 2013 so 28. in 29. novembra 2012 potekali intenzivni tristranski pogovori med Komisijo, Svetom in Evropskim parlamentom. Svet je 6. decembra 2012 privolil v kompromisni sveženj. Evropski parlament je proračun za leto 2013 sprejel 12. decembra 2012. Vseboval je naslednje odobritve za prevzem obveznosti in odobritve plačil: – odobritve za prevzem obveznosti v višini 43 654,7 milijona EUR in odobritve plačil v višini 43 660 milijonov EUR za ukrepe kmetijskega trga in neposredne pomoči (področje politike 05 – Kmetijstvo in razvoj podeželja), – odobritve za prevzem obveznosti v višini 274,7 milijona EUR in odobritve plačil v višini 247,3 milijona EUR za veterinarske in fitosanitarne ukrepe (področje politike 17 – Zdravje in varstvo potrošnikov), – odobritve za prevzem obveznosti v višini 27,2 milijona EUR in odobritve plačil v višini 26,9 milijona EUR za trge z ribiškimi proizvodi (področje politike 11 – Pomorske zadeve in ribištvo). V proračunu so skupne odobritve za prevzem obveznosti za EKJS znašale 43 956,5 milijona EUR, odobritve plačil pa 43 934,2 milijona EUR. Razlika med odobritvami za prevzem obveznosti in odobritvami plačil nastane, ker so za nekatere ukrepe, ki jih neposredno izvaja Komisija, uporabljene diferencirane odobritve. Ti ukrepi so povezani predvsem s promocijo kmetijskih proizvodov, strategijo politike in koordinacijskimi ukrepi za kmetijstvo, ribištvom ter veterinarskimi in fitosanitarnimi ukrepi. Pri izglasovanih odobritvah za prevzem obveznosti za EKJS za področje politike 05, ki so znašale 43 654,7 milijona EUR, je bil znesek v višini 2 771,4 milijona EUR predviden za tržne ukrepe iz poglavja 05 02, znesek v višini 40 931,9 milijona EUR za neposredne pomoči iz poglavja 05 03, znesek v višini 84,9 milijona EUR za revizijo odhodkov za kmetijstvo iz poglavja 05 07, znesek v višini 27,3 milijona EUR pa za strategijo politike in usklajevanje iz poglavja 05 08. Za podrobne informacije glej Prilogo 1. 1.4. Namenski prejemki za EKJS[2] V skladu s členom 34 Uredbe Sveta (ES) št. 1290/2005 o financiranju skupne kmetijske politike so prejemki, ki izvirajo iz finančnih popravkov na podlagi sklepov o potrditvi skladnosti ter na podlagi nepravilnosti in dajatev na mleko, namenski prejemki za financiranje odhodkov EKJS. Namenski prejemki se lahko v skladu s temi določbami uporabijo za financiranje katerih koli odhodkov EKJS. Če se del teh prejemkov ne porabi, se neporabljeni del samodejno prenese v naslednje proračunsko leto. Ob pripravi proračuna za leto 2013 je bila pripravljena ocena prejemkov tako za znesek, ki naj bi se zbral med proračunskim letom 2013, kot tudi za znesek, ki naj bi se prenesel iz proračunskega leta 2012 v proračunsko leto 2013. Ta ocena je znašala 1 533 milijonov EUR in je bila upoštevana, ko je proračunski organ sprejel proračun za leto 2013. Konkretno: – prejemki, ki izvirajo iz popravkov pri potrditvi skladnosti in iz nepravilnosti, so bili ocenjeni na 389 milijonov EUR oziroma 161 milijonov EUR, prejemki iz dajatev na mleko pa so bili ocenjeni na 78 milijonov EUR; tako je bil skupni znesek namenskih prejemkov, ki naj bi se po pričakovanjih zbrali med proračunskim letom 2013, ocenjen na 628 milijonov EUR, – namenski prejemki, ki naj bi se po pričakovanjih prenesli iz proračunskega leta 2012 v proračunsko leto 2013, so bili ocenjeni na 905 milijonov EUR. Komisija je v proračunu za leto 2013 te na začetku ocenjene namenske prejemke v višini 1 533 milijonov EUR namenila dvema shemama, in sicer: – 500 milijonov EUR za operativna sredstva za organizacije proizvajalcev v sektorju sadja in zelenjave ter – 1 033 milijonov EUR za shemo enotnega plačila (neposredne pomoči). Proračunski organ je v skladu s predlogi Komisije za ti dve shemi odobril sredstva v višini 267 milijonov EUR oziroma 30 635 milijonov EUR. Vsota navedenih izglasovanih odobritev in namenskih prejemkov ustreza skupni oceni razpoložljivih odobritev v višini 767 milijonov EUR za operativna sredstva za organizacije proizvajalcev v sektorju sadja in zelenjave ter 31 668 milijonov EUR za shemo enotnega plačila. 1.5. Delež proračuna EKJS v skupnem proračunu EU Delež končnega proračuna EKJS (odobritve za prevzem obveznosti) v skupnem proračunu EU za vsako leto v obdobju 2007–2013 je naveden v Prilogi 2. 2. STANJE GOTOVINE IN UPRAVLJANJE ODOBRITEV 2.1. Upravljanje odobritev 2.1.1. Odobritve, ki so bile na voljo za proračunsko leto 2013 v EUR || Odhodkovni del proračuna (1) || Odobritve za prevzem obveznosti || Odobritve plačil || Del proračuna, ki se nanaša na prejemke (NP) (2) || Napovedi 1. Začetne odobritve za EKJS, od tega: || 43 956 548 610 || 43 934 188 711 || 1. Potrditev skladnosti || 389 000 000 1a. Odobritve v okviru deljenega upravljanja || 43 610 600 000 || 43 610 600 000 || 2. Nepravilnosti || 161 000 000 1b. Odobritve v okviru neposrednega upravljanja (3) || 345 948 610 || 323 588 711 || 3. Dodatne dajatve proizvajalcev mleka || 78 000 000 2. Sprememba proračuna || || || Skupna napoved NP || 628 000 000 3. Prenosi v/iz EKJS v letu || –7 944 450 || –12 869 715 || || 4. Končne odobritve za EKJS, od tega: || 43 948 604 160 || 43 921 318 996 || || 4a. Odobritve v okviru deljenega upravljanja || 43 610 250 000 || 43 610 250 000 || || 4b. Odobritve v okviru neposrednega upravljanja || 338 354 160 || 311 068 996 || || (1) Odobritve, vnesene v proračun za leto 2013 po odbitku namenskih prejemkov, ki naj bi se po pričakovanjih zbrali v letu 2013, in tistih, ki so bili preneseni iz leta 2012 v leto 2013, v skladu s členom 14 Uredbe (EU, Euratom) št. 966/2012. (2) NP: namenski prejemki, ki naj bi se zbrali. Zneski prejemkov niso vpisani v vrstico prejemkov (p.m.)[3], vendar je napovedani znesek naveden v proračunskih opombah. (3) 79 % odobritev za prevzem obveznosti se nanaša na odhodke za veterinarske in fitosanitarne ukrepe v okviru področja politike 17 – Zdravje in varstvo potrošnikov. Ostalo se nanaša na odhodke za strategijo politike in usklajevanje v okviru področja politike 05 – Kmetijstvo in razvoj podeželja (13 %) ter odhodke za trge z ribiškimi proizvodi v okviru področja politike 11 – Pomorske zadeve in ribištvo (8 %). 2.1.2. Proračunsko izvrševanje odobritev, ki so bile na voljo za proračunsko leto 2013 v EUR || Izvrševanje odobritev za prevzem obveznosti || Izvrševanje odobritev plačil Deljeno upravljanje (1) || 44 961 909 263,95 || 44 961 909 263,95 Odhodki v okviru neposrednega upravljanja || 340 229 347,87 || 312 088 996,62 Skupaj || 45 302 138 611,82 || 45 273 998 260,57 (1) Znesek prevzetih obveznosti. Znesek odobritev za prevzem obveznosti in odobritev plačil, zmanjšan za znesek namenskih prejemkov, prejetih za deljeno upravljanje: 44 132 955 071,43 EUR. Za proračunsko leto 2013 je znesek dejansko uporabljenih odobritev za prevzem obveznosti znašal 45 302 138 611,82 EUR, znesek dejanskih odobritev plačil pa 45 273 998 260,57 EUR. 2.1.3. Proračunsko izvrševanje izglasovanih odobritev – odhodki v okviru neposrednega upravljanja s strani Komisije v EUR || Odhodki v okviru neposrednega upravljanja || Odobritve za prevzem obveznosti || Sprostitev obveznosti || Odobritve plačil || Prenosi v leto 2014 (2) Odobritve (C1) (1) || 338 354 160,00 || - || 311 068 995,90 || - Izvrševanje (C1) || 332 522 151,49 || - || 292 180 573,98 || 13 121 493,82 Črtane odobritve || 5 832 008,51 || - || 3 911 831,14 || - (1) C1 označuje izglasovane proračunske odobritve. Ta znesek vključuje prenose v/iz EKJS: –7 594 450,00 EUR za odobritve za prevzem obveznosti in –12 519 715,10 EUR za odobritve plačil. (2) Prenosi v leto 2014 samo za nediferencirane odobritve. Pri proračunskih postavkah iz naslovov 11 in 17 so bili neporabljeni zneski iz izvrševanja za leto 2013 preneseni v proračunske postavke, ki spadajo v finančni razdelek 2 (ki ne spadajo v okvir EKJS) oziroma finančni razdelek 3. V proračunu za leto 2013 so bile za odhodke v okviru neposrednega upravljanja predvidene odobritve za prevzem obveznosti v višini 338,4 milijona EUR. V letu 2013 je bil izveden znesek v višini 332,5 milijona EUR. Razlika v teh odobritvah, ki je znašala 5,8 milijona EUR, se je črtala. 79 % odobritev za prevzem obveznosti zadeva odhodke na področju politike 17 – Veterinarski in fitosanitarni ukrepi. Ostalo zadeva področje politike 05 – Kmetijstvo in razvoj podeželja (13 %) ter področje politike 11 – Ribištvo (8 %). Večina izvršenih odobritev za prevzem obveznosti za EKJS za odhodke, ki jih v okviru neposrednega upravljanja opredeli Komisija, je diferenciranih odobritev. Samodejni prenos v leto 2014, ki se nanaša le na nediferencirane odobritve, znaša 13,1 milijona EUR. 2.2. Mesečna plačila 2.2.1. Mesečna plačila državam članicam v okviru deljenega upravljanja 2.2.1.1. Mesečna plačila za pokrivanje odhodkov Člen 15 Uredbe Sveta (ES) št. 1290/2005 z dne 21. junija 2005 o financiranju skupne kmetijske politike[4] določa, da „Komisija izvrši mesečna plačila za odhodke akreditiranih plačilnih agencij držav članic v referenčnem mesecu […]“. Mesečna plačila državam članicam so nakazana najpozneje tretji delovni dan drugega meseca, ki sledi mesecu, v katerem so bili odhodki izvršeni. Mesečna plačila so povračilo neto odhodkov (po odbitku prejemkov), ki so se že izvršili, in so na voljo na podlagi mesečnih izjav, ki jih pošiljajo države članice[5]. Preverjanja in popravki mesečnega knjiženja odhodkov in prejemkov se opravljajo na podlagi podrobnih izjav[6]. Poleg tega bodo ta plačila postala dokončna po tem, ko bo Komisija opravila preverjanja v okviru postopka računovodske potrditve obračunov. Plačila, ki so jih države članice izvedle od 16. oktobra 2012 do 15. oktobra 2013, so vključena v sistemu za mesečna plačila. Pri preostalih plačilih Komisija izvrši neposredna plačila za omejeno število ukrepov. Skupni neto znesek izvršenih mesečnih plačil za proračunsko leto 2013 je po odbitku popravkov na podlagi postopka potrditve skladnosti in drugih popravkov znašal 44 132 955 071,43 EUR. 2.2.1.2. Sklepi o mesečnih plačilih za leto 2013 Za proračunsko leto 2013 je Komisija sprejela 12 sklepov o mesečnih plačilih. Poleg tega je bil decembra 2013 sprejet dodaten sklep o mesečnem plačilu, tako da je bil skupni znesek odobrenih mesečnih plačil usklajen s skupnimi odhodki za to proračunsko leto. 3. IZVRŠEVANJE PRORAČUNA EKJS ZA LETO 2013 3.1. Uporaba proračunskih odobritev za EKJS Izvrševanje proračuna je doseglo 45 302,1 milijona EUR. Ta odhodek je bil krit iz začetnih proračunskih odobritev ter z uporabo celotnega zneska namenskih prejemkov za področje politike 05 – Kmetijstvo in razvoj podeželja v višini 1 245,6 milijona EUR, prenesenih iz leta 2012, in dela namenskih prejemkov, zbranih leta 2013, v višini 118,7 milijona EUR od skupno 829 milijonov EUR. Na področju politike 05 – Kmetijstvo in razvoj podeželja so odhodki za tržne ukrepe znašali 3 193,2 milijona EUR, odhodki za neposredne pomoči pa 41 658,3 milijona EUR. Odhodki za nekatere tržne ukrepe in neposredne pomoči so presegli izglasovane proračunske odobritve ter so bili delno pokriti s prenosi odobritev iz drugih proračunskih postavk in delno s prejemki, namenjenimi proračunu EKJS. Poleg tega omenjeni skupni znesek izvrševanja vključuje odhodke v višini 32,2 milijona EUR za tržne ukrepe na področju politike 11 – Ribištvo (odobritve za prevzem obveznosti) in odhodke v višini 265,9 milijona EUR za področje politike 17 – Veterinarski in fitosanitarni ukrepi (odobritve za prevzem obveznosti). Za podrobne informacije o izvrševanju proračuna po področjih politike glej Prilogo 3. V Prilogi 5 je prikazana razčlenitev odhodkov za tržne ukrepe, neposredna plačila in revizijo odhodkov za kmetijstvo po členih in državah članicah. 4. PRIPOMBE K IZVRŠEVANJU PRORAČUNA EKJS ZA LETO 2013 V nadaljevanju je na podlagi podrobnih podatkov iz Priloge 3 naveden kratek komentar o izvrševanju proračunskih odobritev za EKJS za leto 2013 in porabi namenskih prejemkov, ki so bili na voljo v letu 2013. 4.1. Poglavje 05 02: Intervencije na kmetijskih trgih 4.1.1. Uvod Skupna plačila za to poglavje proračuna so znašala 3 193,2 milijona EUR, financirala pa so se z izglasovanimi proračunskimi odobritvami v višini 2 771,4 milijona EUR, namenskimi prejemki v višini 532,5 milijona EUR, porabljenimi za kritje odhodkov v sektorju sadja in zelenjave (opomba: za podrobne informacije o tem sektorju glej točko 4.1.3), in prenosi odobritev iz drugih delov proračuna EKJS v višini 162,7 milijona EUR. Preostanek namenskih prejemkov, zbranih v letu 2013, v višini 710,2 milijona EUR je bil prenesen v proračunsko leto 2014. Pri postavkah, pri katerih proračunske odobritve niso bile porabljene v celoti, so bile razpoložljive odobritve prenesene v druge proračunske postavke, da bi po potrebi krile dodatne odhodke. 4.1.2. Programi za hrano Premajhno izvrševanje odobritev, predvidenih v proračunu za leto 2013 za programe za hrano, je znašalo 8,5 milijona EUR in je bilo posledica dejstva, da je imela ena država članica ob koncu proračunskega leta težave pri izvajanju programa. Navesti je treba, da so se leta 2013 programi za hrano izvajali zadnjič v okviru EKJS. 4.1.3. Sadje in zelenjava Odhodki za ta sektor so znašali 1 138,1 milijona EUR, prekoračitev izvrševanja proračuna v tem sektorju pa je bila predvsem posledica odhodkov držav članic za pomoč skupinam proizvajalcev za predhodno priznanje. V zvezi z operativnimi sredstvi za organizacije proizvajalcev, namenjenimi financiranju njihovih programov za izboljšanje kakovosti proizvodnje, promocijo in komercializacijo, so skupne ocenjene potrebe za kritje odhodkov, ki naj bi jih imele zadevne države članice, znašale 767 milijonov EUR. Od tega skupnega zneska je proračunski organ odobril odobritve v višini 267 milijonov EUR, ker je upošteval ocenjene prihodke v višini 500 milijonov EUR, ki so bili dodeljeni financiranju te sheme v proračunu za leto 2013. Države članice so izvršile plačila v višini 726,8 milijona EUR, ki so bila nižja od razpoložljivih proračunskih odobritev predvsem zaradi nižjih plačil drugega obroka za načrte, odobrene v letu 2012, saj so nekatere države članice precenile svoje napovedi odhodkov. Odhodki držav članic za pomoč skupinam proizvajalcev za predhodno priznanje so presegali proračunske odobritve za približno 90,4 milijona EUR zaradi velikega števila skupin proizvajalcev, ki so bili v nekaterih državah članicah vključeni v to shemo. Proračun za leto 2013 za program razdeljevanja sadja v šolah je bil premalo izvršen za približnost 23,3 milijona EUR, predvsem zato, ker so odhodki nekaterih držav članic ostali pod proračunsko dodelitvijo za šolsko leto 2011/2012. Za šolsko leto 2012/2013, ki se je začelo 1. avgusta 2013, so bili odhodki držav članic do konca proračunskega leta 2013 skladni z napovedmi v proračunu za leto 2013. 4.1.4. Proizvodi sektorja za pridelavo grozdja Vinski sektor je bil reformiran s proračunskim letom 2009. Glavni ukrepi v tem sektorju so nacionalni programi podpore za vino. Za vse druge ukrepe je proračun za leto 2013 vključeval odobritve za kritje ocenjenih še neporavnanih plačil. V zvezi z nacionalnimi programi podpore so imele štiri države članice nekoliko nižje odhodke v primerjavi z zneski, predvidenimi v njihovih programih. Vendar so bili vsi drugi programi, predvideni v okviru te sheme, izvedeni v celoti, na splošno pa je bilo izvršenih več kot 98,1 % predvidenih odobritev za leto 2013. V zvezi s programom krčenja, ki je bil ukinjen leta 2011, so imele države članice precej nižje odhodke za plačilo še neporavnanih obveznosti, zaradi česar niso bile porabljene proračunske odobritve v višini približno 4,6 milijona EUR. 4.1.5. Mleko in mlečni izdelki V proračunskem letu posneto mleko v prahu in maslo nista bila predmet intervencije. V zvezi s pomočjo za zasebno skladiščenje masla so odobritve v proračunu za leto 2013 znašale 9 milijonov EUR, odhodki pa so zaradi krajšega povprečnega časa skladiščenja količin zadevnega masla znašali 7,1 milijona EUR. V zvezi z razdeljevanjem mleka v šolah so bile količine, razdeljene v skoraj vseh zadevnih državah članicah, nižje od količin, predvidenih v proračunu za leto 2013, zaradi česar niso bile izvršene ustrezne odobritve v višini približno 10,8 milijona EUR. 4.1.6. Goveje in telečje meso Odhodki za ta sektor so znašali 6,5 milijona EUR za plačila izvoznih nadomestil za goveje in telečje meso ter za žive živali, v proračunu za leto 2013 pa so bile za ta plačila predvidene odobritve v višini 7,1 milijona EUR, kar je privedlo do na splošno premajhnega izvrševanja proračuna za približno 0,6 milijona EUR. 4.2. Poglavje 05 03: Neposredne pomoči Izglasovane odobritve za to poglavje proračuna za leto 2013 so znašale 40 931,9 milijona EUR, medtem ko so plačila znašala približno 41 658,3 milijona EUR. Predvideno je bilo, da bi se del sheme enotnega plačila financiral z namenskimi prejemki, kar je povzročilo to očitno prekoračitev izvrševanja, ki se je delno pokrila s temi prejemki, delno pa s prenosi izglasovanih odobritev iz drugih proračunskih postavk. 4.3. Poglavje 05 07: Revizija odhodkov za kmetijstvo 4.3.1. Člen 05 07 01: Nadzor odhodkov za kmetijstvo Ta člen vključuje ukrepe, sprejete za krepitev sredstev za kontrole na kraju samem in za izboljšanje sistemov preverjanja, da se zmanjša tveganje goljufij in nepravilnosti v škodo proračuna Unije. Vključuje tudi zneske, ki so se knjižili v dobro proračuna EKJS na podlagi popravkov v postopku računovodske potrditve in v postopku, povezanem z zmanjševanjem/zadržanjem predplačil. Evropska unija je neposredno financirala ukrepe predvsem za nakup satelitskih posnetkov v okviru integriranega administrativnega in kontrolnega sistema (IAKS), in sicer tako, da je celoten znesek v višini 6,8 milijona EUR, predviden v proračunu za leto 2013, namenila za spremljanje in preventivne ukrepe – neposredna plačila Evropske unije. V zvezi z računovodsko potrditvijo obračunov iz prejšnjih let in v nasprotju s pričakovanimi negativnimi popravki je Komisija izvedla na splošno pozitivne popravke za račune držav članic v višini približno 3,4 milijona EUR, vključno z negativnimi popravki, naloženimi državam članicam na podlagi kazni za neupoštevanje rokov za plačila. Proračun za leto 2013 je vključeval odobritve v višini –200 milijonov EUR za negativne popravke v postopku potrditve obračunov. Komisija je ta račun zaprla s prenosom izglasovanih odobritev v višini 203,6 milijona EUR iz drugih proračunskih postavk. V zvezi s potrditvijo skladnosti obračunov iz prejšnjih let je proračunski organ odobril odobritve v višini 108,3 milijona EUR za pozitivne popravke pri potrditvi skladnosti iz prejšnjih let v tej postavki. Vendar pa je Komisija leta 2013 sprejela sklepe o pozitivnih popravkih v korist držav članic v višini približno 109,1 milijona EUR. Posledična prekoračitev v višini 0,8 milijona EUR se je financirala s prenosom iz drugih proračunskih postavk. 5. IZVRŠEVANJE NAMENSKIH PREJEMKOV 5.1. Namenski prejemki za EKJS Namenski prejemki, dejansko preneseni iz leta 2012 v leto 2013, so znašali 1 245,6 milijona EUR, vključno s preostankom iz sklada za prestrukturiranje industrije sladkorja, in so bili v celoti porabljeni za financiranje odhodkov proračunskega leta 2013 v skladu s členom 14 finančne uredbe. Kot je prikazano v Prilogi 4-II, je ta znesek kril odhodke v višini 143,5 milijona EUR za operativna sredstva za organizacije proizvajalcev v sektorju sadja in zelenjave ter odhodke v višini 1 102,2milijona EUR za shemo enotnega plačila. V zvezi z namenskimi prejemki, zbranimi v letu 2013, je v Prilogi 4-I prikazano, da so ti prejemki znašali 829 milijonov EUR in so izhajali iz: – popravkov na podlagi postopka potrditve skladnosti, ki so znašali približno 593,6 milijona EUR, – prejemkov na podlagi nepravilnosti, ki so znašali približno 155,1 milijona EUR, – izterjanih dajatev na mleko, ki so znašali približno 80,2 milijona EUR. Del namenskih prejemkov, zbranih v letu 2013, v višini 118,7 milijona EUR je bil porabljen v navedenem letu za kritje odhodkov za operativna sredstva za organizacije proizvajalcev v sektorju sadja in zelenjave. Preostanek namenskih prejemkov, zbranih v letu 2013, v višini 710,2 milijona EUR je bil samodejno prenesen v proračun za leto 2014 za financiranje proračunskih potreb za navedeno leto. Za podrobne informacije glej prilogi 4-I in 4-II. 6. RAZČLENITEV PO VRSTAH ODHODKOV Skupni odhodki EKJS znašajo 45 302,1 milijona EUR. V nadaljevanju so ti odhodki razčlenjeni na glavne kategorije poročanja, vključno z navedbo odstotka, ki ga te predstavljajo glede na skupne odhodke EKJS za leto 2013: Skladiščenje Odhodki za skladiščenje so znašali 25,1 milijona EUR, tj. 0,06 % skupnih odhodkov. Ta znesek predstavlja predvsem odhodke za zasebno skladiščenje masla in oljčnega olja. Izvozna nadomestila Poraba za izvozna nadomestila je znašala 62,4 milijona EUR, tj. 0,1 % skupnih odhodkov, in se je nanašala predvsem na goveje meso, perutninsko meso, prašičje meso in na proizvode, ki niso navedeni v Prilogi I. Drugi tržni ukrepi Poleg skladiščenja in izvoznih nadomestil so odhodki za druge tržne ukrepe znašali 3 217,2 milijona EUR, tj. 7,1 % letnega skupnega zneska. Ta kategorija zajema odhodke, ki so povezani predvsem s programi za hrano, oljčnim oljem, sadjem in zelenjavo, vinom, tekstilnimi rastlinami, programi POSEI in hmeljem, mlekom in mlečnimi izdelki, govejim in telečjim mesom, prašičjim mesom ter čebelarstvom. Ti odhodki vključujejo tudi druge manjše zneske in popravke, ki izhajajo iz potrditve obračunov. Neposredna plačila Odhodki za neposredna plačila so znašali 41 658,3 milijona EUR, tj. 92 % skupnega zneska. Odhodki v okviru neposrednega upravljanja Ti odhodki so znašali 340,2 milijona EUR (v odobritvah za prevzem obveznosti), tj. 0,8 % skupnega zneska, in so bili plačani neposredno s strani Komisije, večinoma pa so zajemali odhodke v zvezi z veterinarskimi in fitosanitarnimi ukrepi, računovodskimi podatki s kmetij, raziskavami kmetijskih struktur, obveščanjem o skupni kmetijski politiki itd. Razvoj podeželja v okviru nekdanjega Jamstvenega oddelka Evropskega kmetijskega usmerjevalnega in jamstvenega sklada (EKUJS) Za te programe ni več možno načrtovati odobritev za prevzem obveznosti. Države članice zdaj zaključujejo te programe in terjajo neupravičeno izplačane zneske. Končni neto znesek, vrnjen v okviru tega člena, je znašal približno milijon EUR. Razvoj te razčlenitve po vrstah odhodkov za obdobje 2007–2013 je prikazan v Prilogi 6. [1] Postopek je naveden v Prilogi 1. [2] Ti zneski niso vključeni v proračunske postavke prejemkov (člen 670 za namenske prejemke za EKJS), so pa omenjeni v proračunskih opombah za ta člen. [3] p.m.: „pour mémoire“. [4] UL L 209, 11.8.2005, str. 1. [5] Te izjave o odhodkih države članice posredujejo mesečno na 10. dan v mesecu N+1. [6] Podrobne izjave države članice posredujejo (po razpredelnici 104) mesečno na 20. dan v mesecu N+1.